་དང་།སྐུ་པདྨས་རབ་ཏུ་བརྒྱན་པའི་ཕྱིར་མི་ལྡོག་པའི་འཁོར་ལོ་རབ་ཏུ་སྤོགས་པ་དང་།ཆོས་ཀྱི་རྒྱལ་མཚན་གྱི་རྡུལ་དང་བྲལ་བ་དང་།སེང་གེའི་སྤོལ་མ་བཟང་པོ་དང་།རྣམ་པར་སྣང་བའི་སྙིང་པོའི་འོད་བཟང་པོ་དང་།

ཆོས་ཀྱི་འོད་ཟེར་གྱི་སྐུ་པདྨས་ཤིན་ཏུ་རྒྱས་པའི་འདའ་བར་དཀའ་བ་དང་།མངོན་པར་མཁྱེན་པའི་གཟི་བརྗིད་ཀྱི་རྒྱན་དམ་པ་དང་།ཐུགས་ཟླ་བའི་མེ་ལོང་གི་དཀྱིལ་འཁོར་མདོག་འདུལ་བའི་བཟོད་པ་དང་།དཔལ་བཟང་པོའི་པདྨའི་དཔལ་གྱི་འཇིག་རྟེན་རྣམས།སྔ
མ་སྔ་མའི་བསྐལ་པ་ལ།།ཕྱི་མ་ཕྱི་མའི་ཞག་རེར་གསུངས་སོ།།དེས་ན་འགྲོ་བའི་འཁྲུལ་སྣང་ལ་ཚད་མེད་པ་སྙེད།སངས་རྒྱས་ཀྱི་ཡེ་ཤེས་ལ་སྒྲིབ་པ་མེད་པས།སྐད་ཅིག་སྔ་ཕྱི་མེད་པར་གཟིགས་ཏེ།ཤེས་བྱ་ཐམས་ཅད་སྐད་ཅིག་ལ་མཁྱེན་པའི་ཕྱིར་རོ།།
མདོ་སྡེ་རྒྱན་ལས།མཁྱེན་པའི་སྐད་ཅིག་གཅིག་གིས་ཀྱང་།།ཤེས་བྱའི་དཀྱིལ་འཁོར་ཀུན་ཁྱབ་ཅན།།ཞེས་སོ།།ད་ནི་དོན་གསུམ་པ།མཛད་པའི་འཕྲིན་ལས་སྤྲུལ་སྐུའི་རོལ་པ་སྟེ།།གང་ལ་གང་འདུལ་དེ་ལ་དེ་སྣང་ཞིང་།།མོས་པའི་རྗེས་འགྲོ་བློ་དང
འཚམས་པར་འབྱུང་།མཛད་པའི་འཕྲིན་ལས་ནི་སྦྲུལ་སྐུ་བྱ་བ་གྲུབ་པའི་ཡེ་ཤེས་ཀྱི་རོལ་པ་སེམས་ཅན་གྱིས་གར་ཁྱབ་ཐམས་ཅད་དུ་གང་ལ་གང་འདུལ་གྱི་ཆོས་དང་སྲུ་ལ་སོགས་པར་སྣང་བ་སྐད་ཅིག་སྔ་ཕྱི་མེད་པར་འབྱུང་སྟེ།རྒུད་བླ་མ་ལས།གདུལ་
བྱའི་ཁམས་དང་འདུལ་བའི་བྱ་བ་དང་།།གདུལ་བའི་ཐབས་དང་དེ་ཡི་རང་བཞིན་ལ།།ཁྱབ་བདག་རྟག་ཏུ་ལྷུན་གྱིས་གྲུབ་པར་འཇུག།ཅེས་སོ།།འཕྲིན་ལས་དེ་ཡང་།སྲིད་པ་ཇི་སྲིད་ཕན་བདེ་མཛད་པ་སྟེ།།ལམ་གྱི་རྟེན་དང་ལམ་དང་འབྲས་བུ་ལ།།
འགོད་མཛད་འགྲོ་ཀུན་ཐར་གླིང་འདྲེན་མཛད་ཡིན།།སངས་རྒྱས་ཀྱི་ཕྲིན་ལས་དེས་འགྲོ་བ་ངན་སོང་བ་དག་ལམ་གྱི་རྟེན་མཐོ་རིས་ཀྱི་བདེ་བ་ལ་འགོད་པའོ།།མཐོ་རིས་ལ་སོགས་པའི་འགྲོ་བ་རྣམས་བྱང་ཆུབ་གསུམ་གྱི་ལམ་ལ་འགོད་པའོ།།མཐར་དེ་ཐམས

ཅད་སངས་རྒྱས་ཀྱི་བྱང་ཆུ་ལ་འགོད་པའོ།།མདོར་བསྡུ་ན་འཕྲིན་ལས་རྒྱ་ཆེ་བ།གཅིག་ཏུ་ཕན་པ་རྒུན་མི་འཆད་པ།མཛད་པ་དུས་ལས་མི་ཡོལ་བ་སྟེ་གསུམ་དུ་འདུས་སོ།།རྒྱ་ཆེ་བ་ནི་ནམ་མཁས་གར་ཁྱབ
སེམས་ཅན་གྱི་གནས་རིས་ཀྱིས་ཁྱབ་པར་འཇུག་པའོ།།གཅིག་ཏུ་ཕན་པ་ནི་ཐར་པ་ཁོ་ན་ལ་འགོད་པའི་ཀུན་དུ་སྤྱོད་པ་སྣ་ཚོགས་འཁོར་བ་མ་སྟོངས་ཀྱི་བར་དུ་རྒྱུན་མི་འཆད་པར་འབྱུང་བའོ།།དེའང་བཞི་བརྒྱ་པ་ལས།སངས་རྒྱས་རྣམས་ཀྱི
མཛད་པ་ནི།།ཆུ་མེད་འགའ་ཡང་ཡོད་མ་ཡིན།།དབུགས་ཀྱང་སེམས་ཅན་རྣམས་ལ་ནི།།སྨན་སྤང་ཁོ་ནར་ཡང་དག་འབྱུང་།།ཞེས་སོ།།དུས་ལས་མི་ཡོལ་བ་ནི་ནམ་མཁས་ཁྱབ་པའི་སེམས་ཅན་གདུལ་བྱར་གྱུར་པའི་གནས་རིས་སོ་སོར
སེམས་ཅན་རེ་རེའི་ཆུད་ལ་དགེ་བ་སྐད་ཅིག་འཕེལ་བ་ཡན་ཆོད་སྐད་ཅིག་མི་ཡོལ་བར་དུས་མཉམ་དུ་མཛད་དེ།ལས་བརྒྱ་པ་ལས།རྒྱ་མཚོ་ཆུ་སྲིན་གནས་ཀྱི་རླབས།།དུས་ལས་ཡོལ་བར་གྱུར་སྲིད་ཀྱི།།གདུལ་བར་བྱ་བའི་སྲས་རྣམས་པ།
སངས་རྒྱས་དུས་ལས་ཡོལ་མི་མངའ།།ཞེས་སོ།།མདོར་ན་སངས་རྒྱས་ཀྱི་སའི་སྤངས་རྟོགས་ཀྱི་ཡོན་ཏན་མངོན་པར་བྱང་ཆུབ་པཞི་པ་ཆོས་ཀྱི་སྐུའི་ངང་ན་མཚན་སུམ་ཅུ་རྩ་གཉིས།དཔེ་བྱད་བཟང་པོ་བཅད་དུ།ཡོངས་སུ་དག་པ་བཞི།སྟོབས
བཅུ།མི་འཇིགས་པ་བཞི།སོ་སོ་ཡང་དག་པར་རིག་པ་བཞི།དྲན་པ་ཉེ་བར་གཞག་པ་བཞི།བསྲུང་བ་མེད་པ་གསུམ།ཐུགས་རྗེ་ཆེན་པོ།བསྙེལ་བ་མི་མངའ་བའི་ཆོས་ཉིད།བག་ཆགས་ཡང་དག་པར་བཅོམ་པ།ཆོས་མ་འདྲེས་པ་བཅོ་བརྒྱད།།

བསྡོམས་པས་སྡེ་ཚན་བཅུ་གཉིས་རྣམ་གྲངས་བརྒྱ་དྲུག་ཅུ་རྩ་བཞིར་བསྟན་པ།འདི་དག་རྣམ་གྲོལ་འབྲས་བུའི་མཆོག་རབ་སྟེ།།འོདག་སལ་མཐར་ཐུག་མངོན་དུ་གྱུར་པ་ཡིན།།བླ་ན་མེད་པའི་ཡོན་ཏན་གྱི་མེ་ཏོག་རབ་ཏུ་རྒྱས་པ་ནི་བྱང་ཆུབ་དམ་པ་སྟེ།།
སྔོན་རང་ལ་ཡོད་པའི་འོད་གསལ་བླ་མས་དོ་སྤྲད་པའི་དོན་ཉམས་སུ་བླངས་པས་སྒྲིབ་པ་མཐའ་དག་དང་བྲལ་བའི།ཡེ་ཤེས་འདི་ཉིད་དུ་ཅི་ཡིན་པ་མངོན་དུ་གྱུར་པས།འཇིག་རྟེན་གསུམ་གྱི་མགོན་པོ་ཆོས་ཀྱི་རྗེ་དོན་གཉིས་ལྷུན་གྱིས་གྲུབ་པའི་གོ
འཕང་ཐོབ་པ་ཡིན་ནོ།།ཐེག་པ་ཆེན་པོའི་མན་ངག་གི་བསྟན་བཅོས་ཡིད་བཞིན་རིན་པོ་ཆེའི་མཛོད་ལས།སྒོམ་པ་མཐར་ཕྱིན་པ་འབྲས་བུའི་ལེའུ་སྟེ་ཉི་ཤུ་རྩ་གཉིས་པའི་འགྲེལ་པ་ཉི་ཟླ་རིན་པོ་ཆེའི་སྣང་བ་རྒྱ་ཆེར་བསྟན་པའོ།།།།དེ་ལྟར
ལུས་དངོས་ཀྱི་དོན་རྒྱ་ཆེར་བཤད་ནས།ད་ནི་བསྟན་བཅོས་ཡོངས་སུ་རྫོགས་པ་མཇུག་གི་དོན་ལ།རྣམ་གྲངས་ལེགས་པར་བསྟན་པར་བྱ་བའི།དང་པོ་དགོས་ཆེད་གང་གི་དོན་དུ་བརྩམས་པ་ནི།དེ་ལྟར་མདོ་ཆུད་མན་ངག་སྙིང་པོའི་དོན།།སྐལ
བཟངས་རྣམས་ཀྱིས་རབ་ཏུ་རྟོགས་བྱའི་ཕྱིར།།ཐོས་པས་མ་སྒོམ་པའི་རིམ་པ་མ་ནོར་བ།།འཁོར་འདས་སྤང་བླང་ཚུལ་གྱིས་ལེགས་པར་བཤད།།བསྟན་བཅོས་འདི་ནི་འཁོར་བསྤང་བ་དང་།མྱ་ངན་འདས་པ་ལ་བླང་པ་ཐོས་པ་དང་བསམ་པ་དང་།།
སྦོམ་པའི་ཤེས་རབ་གསུམ་དུ་ལེགས་པར་བསྡུས་ནས།ཕྱི་རབས་ཀྱི་གང་ཟག་མདོ་རྒྱུད་ཀྱི་དོན་མ་ནོར་བར་ཤེས་ནས་ཉམས་སུ་བླང་བར་འདོད་པ་རྣམས་དང་།ད་ལྟར་བདག་གི་རྗེས་སུ་ཞུགས་པའི་སྐལ་བཟངས་ཐར་པ་འདོད་པ་རྣམས་ཀྱི་དོན་དུ།བདེ་བར

གཤེགས་པའི་བཀའ་མདོ་སྡེ་དང་།རྒྱུད་སྡེ་དམ་པ་རྣམས་དང་།དེ་དག་གི་འགྲེལ་ཆེན་དྲི་མ་མེད་པ་རྣམས་དང་།བླ་མ་དམ་པ་ལས་བསྲུད་པའི་མན་ངག་གི་སྙིང་པོའི་དོན་རྣམས་གཅིག་ཏུ་བསྡོམས་ཏེ།ཐོས་པ་དང་།བསམ
པ་དང་།སྦོམ་པ་དང་།སླེབས་ཐོབ་པའི་ཤེས་རབ་དྲི་མ་མེད་པས་ལེགས་པར་སྦྱར་བ་ཡིན་ནོ།།གང་གིས།བཀོད་པའི་བསྟན་བཅོས་མཁན་པོའི་ངེས་པ་ནི།།ཚུལ་འདི་བློ་གྲོས་ཡངས་པའི་ནམ་མཁའ་ལ།།ཐོས་བསམ་སྒོམ་པའི་ཆུ་འཛིན་རབ་འཁྲིགས
ཏེ།།ཕན་པ་དེའི་སྲོག་ཕྲེང་འབྲུག་སྤ་སྤོགས་པ་དེས།།རིན་ཆེན་ཆོས་ཆར་འཇིག་རྟེན་གྱ་ན་སྲུང་བརྩམས།།ཐེག་པ་མཐའ་དག་གི་དོན་ལ་བློ་གྲོས་ཡངས་པ་ནམ་མཁའི་ཁམས་ཅན་དུ་ཐོས་པ་དང་།བསམ་པ་དང་།སྒོམ་པའི་ཤེས་རབ་སྤྲིན
ཚོགས་འཐུག་པོ་འཁྲིགས་ཏེ།འགྲོ་བའི་ཁམས་ལ་དམིགས་པའི་བྱང་ཆུབ་ཀྱི་སེམས་དྲི་མ་མེད་པ་ནི།གནས་སྐབས་ཕན་པ་དང་།མཐར་ཐུག་བདེ་བར་འདོད་པའི་གློག་གི་འོད་ཟེར་གསལ་ཞིང་།སྐལ་བཟངས་ཐར་པ་འདོད་པའི་ཁམས་སུ།
ཆོས་ཀྱི་དབྱིངས་རབ་ཏུ་དགའ་བའི་འབྲུག་སྤ་སྤོགས་པ་ལས་འཐོན་པའི་ཆར་རབ་ཏུ་བཟང་པོ་རང་གི་མོས་པ་དང་འཚམས་པར་འབབ་པ་ནི།ལྷ་དང་བཅས་པའི་འཇིག་རྟེན་ན་བསྟན་པ་གསལ་ཞིང་ཡུན་རིང་དུ་གནས་པར་བྱེད་པའི་ཆན་དུ་བླ་བས
ནཾ།ཐགས་ལྡན་པདྨ་དཀར་པོ་ཞེས་བྱ་བའི་རབས་ལས་འོངས་པའི་གཟུགས་ཅན་གྱི་གྱེན་གྱིས་བསྔགས་པ་དེས་སྦྱོར་བའོ།།དེ་ལྟར་བརྩམས་པ་ལས་བྱུང་བའི་དགེ་བ་བསྔོ་བ་ལ་དྲུག་ལས།དང་པོ་རིགས་ལྔའི་མགོན་པོ་གང་ཆེན་མཚོ་ཐོབ་པར་བསྔོ་བ་ནི།

བསོད་ནམས་སྟོན་ཀའི་ཟླ་རྒྱས་དང་འདྲ་བས།།འགྲོ་ཀུན་ཆོས་དབྱིངས་དག་པའི་ནམ་མཁའ་ལ།།ཤིན་ཏུ་མི་གཡོ་ཟག་མེད་ཐུགས་རྗེའི་ལྷ།།མགོན་པོ་གང་ཆེན་མཚོར་གྲུར་ཐོབ་པར་ཤོག།བསོད་ནམས་བྱ་བའི་དངོས་པོ་རྣམས་ལས་ཆོས་ཀྱི་སྦྱིན་པ
ཀུན་ནས་དཀར་བསྟོན་ཀའི་ཟླ་བ་ལྟ་བུ་དེས།འགྲོ་བ་ཐམས་ཅད་འོག་མིན་ན་མགོན་པོ་རྣམ་པར་སྣང་མཛད་གང་ཆེན་མཚོ་མཚན་དཔེའི་གཟི་འོད་གསལ་བས།བྱང་ཆུབ་སེམས་དཔའ་འཕགས་པ་རྣམས་ཀྱི་དོན་མཛད་ཅིང་།ཆོས་ཀྱི་དབྱིངས་ཀྱི་ཡེ་ཤེས
མིག་པོ་བདེའི་གོ་འཕང་ཐོབ་པར་ཤོག་ཅིག་ཅེས་པའོ།།རྡོ་རྗེ་མི་བསྐྱོད་པ་ཐོབ་པར་བསྔོ་བ་ནི།རབ་དགེ་དྲི་མེད་གང་དེས་སྐྱེ་དགུའི་ཚོགས།།ཉོན་མོངས་རྟོག་བྲལ་ཡེ་ཤེས་ཀླུ་དབང་གནས།།ཟ་བ་ཡངས་བརྩེ་སྲིན་སྙིང་པོ་དང་ལྡན་པ།།མགོན་པོ་མི
ལཁུགས་མཚོ་ཆེན་ཐོབ་པར་ཤོག།ཆོས་དཀར་དགེ་བ་བདུད་ཅིའི་ཆུ་ཀླུང་བཀོད་པ་དེའི་འབྲས་བུས་སེམས་ཅན་ཐམས་ཅད་ཤར་ཕྱོགས་མངོན་པར་དགའ་བའི་མགོན་པོ་མོ་འཁྲུགས་པ་མེ་ལོང་ལྟ་བུའི་ཡེ་ཤེས་ལས་མི་གཡོ་བའི་གོ་འཕང་ཐོབ་པར་ཤོག
ཅིག་ཅེས་པའོ།།རིན་ཆེན་འབྱུང་གནས་སུ་བསྔོ་བ་ནི།ཡོན་ཏན་ཚེག་མངའ་མཆོག་དགེ་དྲི་མེད་ཀྱིས།།ཚོགས་གཉིས་ལས་གྲུབ་ཡོན་ཏན་རྫོགས་པའི་གཙོ།།སྲིད་ཞིའི་བདེ་འབྱུང་ཕ་ན་བ་དེའི་ཆར་འབབ་པ།།མགོན་པོ་རིན་ཆེན་འབྱོར་པ་མཐའ་ཡས
ཤོག།ལེགས་པར་སྦྱར་བ་ཕུལ་དུ་བྱུང་བའི་དགེ་བས་འགྲོ་བ་ཐམས་ཅད།ལྷོ་ཕྱོགས་དཔལ་དང་ལྡན་པའི་མགོན་པོ་རིན་ཆེན་འབྱུང་ལྡན།འདོད་དགུའི་རེ་བ་མཐའ་དག་རྫོགས་པ་དེའི་གོ་འབང་ཐོབ་པར་ཤོག་ཅིག་ཅེས་པའོ།།སྣང་བ་མཐའ་ཡས་སུ

།བསྔོ་བ་ནི།དགེ་བ་དེ་ཡིས་བདག་དང་འཐོ་བ་ཀུན།།འཆི་བདག་ལ་སོགས་བདུད་བཞིན་མ་བཅོམ་སྟེ།།སྐྱེ་རྒན་འཆི་མཚོ་ཆེན་ལས་སྤོས་བ།།མགོན་པོ་ཆེ་མཐའ་ཡས་པ་ཐོབ་པར་ཤོག།ཀུན་དུ་དགེ་བའི་མེ་ཏོག་གི་ཚོགས་བཀོད་ལེག།
པས་བདག་དང་འགྲོ་བ་ཐམས་ཅད་གནས་སྐབས་སུ་དུས་མ་ཡིན་པར་འཆི་བ་དང་།འཆི་བདག་ལ་སོགས་པའི་བགེགས་ཀྱི་འཚེ་བཞི་ནས།ཇི་སྲིད་འདོད་པར་ཚེ་རིང་ནད་མེད་ལ།མཐར་ཐུག་སྐྱེ་རྒན་འཆིའི་ཆུ་བོ་ཀུན་གྱི་ཕ་རོལ་དུ་རང་ཉིད་གཤེགས་ནས་གཞན
ཡང་སྒྲོལ་བ་བདུད་བཞིའི་དཔུང་ལས་ནམ་པར་རྒྱལ་བའི་མགོན་པ་ཚེ་དཔག་མེད་ཀྱི་གོ་འཕང་ཐོབ་པར་ཤོག་ཅིག་ཅེས་པའོ།།དོན་ཡོད་གྲུབ་པར་བསྔོ་བ་ན།ཡིད་བཞིན་དགེ་མཆོག་རྒྱ་ཆེན་ལྷུན་མཐོ་བས།།འགྲོ་ཀུན་འདོད་དགུའི་རེབ་རྫོགས་པའི་དཔལ།།འཕྲིན་
ལས་མཐར་ཕྱིན་དངོས་གྲུབ་ཆར་འབབ་པའི།།མགོན་པོ་དོན་ཡོད་གྲུབ་པ་ཐོབ་པར་ཤོག།ཚིག་དོན་རྒྱན་གྱི་བཀོད་པ་རླབས་ཆེ་བའི་དགེ་བས་བདག་དང་འགྲོ་བ་ཐམས་ཅད་ལས་རབ་རྫོགས་པའི་ཞིང་དུ་གནས་སྐབས་རང་དང་གཞན་གྱི་དོན་གཉིས་འགྲུབ་ཅིང་།
མཐར་ཐུག་བྱང་ཆུབ་འབྱོར་པས་རྫོགས་པའི་ཡིད་བཞིན་དངོས་གྲུབ་རྒྱ་མཚོའི་ཆར་གྱིས་འབབ་པ་མགོན་པོ་དོན་ཡོད་གྲུབ་པའི་གོ་འཕང་ཐོབ་པར་གྱུར་ཅིག་ཅེས་པའོ།།བསྔོ་བ་ལྔ་པོའི་དོན་བསྡུས་ནས་ལེགས་པར་བསྔོ་བ་ནི།ཡིད་བཞིན་བསྔོབ་རྒྱ་ཆེན་བུར་པ
དེས།།རང་གཞན་སྲིད་པའི་རྒྱ་མཚོ་ལས་བཀལ་ནས།།ཚེ་རབས་ཀུན་དུ་གཞན་ལ་ཕན་བརྩོན་ཞིང་།།ཆོས་རབ་སྒྲགས་པས་འཇིག་རྟེན་གྲགས་པར་ཤོག།རིགས་ལྔའི་རྒྱལ་པོར་ཡོངས་སུ་བསྔོས་པ་ལས་བྱུང་བའི་བསོད་ནམས་རྒྱ་ཆེ་བས།བདག་དང་

འགྲོ་བ་ཐམས་ཅད་སྲིད་པའི་ཆུ་བོ་ལས་བརྒལ་ཏེ།ཐུག་པ་རྡོ་རྗེ་འཆང་ཆེན་ཀུན་དུ་བཟང་པོའི་གོ་འཕང་ལ་གནས་པས་མཐར་ཐུག་གི་རེ་བ་འགྲུབ་ཅིང་།གནས་སྐབས་སུ་སྐྱེ་བ་དང་སྲིད་པ་ཐམས་ཅད་དུ་ལུས་དང་ངག་དང་ཡིད་ཀྱི་རྩོམ་པ་གང་ཅི་བྱེད་པ་ཐམས
ཅད་གཞན་ལ་ཕན་ཞིང་།ཆོས་ཀྱི་རྔ་བོ་ཆེ་སྒྲོགས་པས་འཇིག་རྟེན་གསུམ་པོ་ཐམས་ཅད་དུ་གྲགས་ཏེ།མ་རིག་པའི་མུན་པ་ཐམས་ཅད་སངས་པར་བདག་ཁོ་ནས་བྱེད་པར་ཤོག་ཅིག་ཅེས་སྤྱོད་པ་རླབས་པོ་ཆེར་བསྔོ་བ་ཡིན་ནོ།།ཡོངས་སུ་རྫོགས་པ་མཐར
ཐུག་པའི་མཇུག་བསྟན་པ་ཡུན་རིང་དུ་གནས་པར་བསྔོ་བ་ནི།ཆོས་ཚུལ་འདི་ཡང་ཉི་ཐའི་དཀྱིལ་འཁོར་བཞིན།།ཕྱོགས་ཀྱི་མཐའ་གུ་ཀུན་དུ་གྲགས་གྱུར་ཏེ།།བློ་གྲོས་པ་སྨ་རབ་ཏུ་རྒྱས་བྱེད་ཅིང་།།སངས་རྒྱས་བསྟན་པ་དར་ཞིང་ཀླས་པར་ཤོག།བདག་གིས
གཅིག་ཏུ་ཕན་པའི་བློས་ལེགས་པར་སྦྱར་བའི་བསྟན་བཅོས་འདི་ཉིད་ཕྱོགས་ཀྱི་མཐའ་གྲུའི་ཚད་ཀུན་དུ་དང་ཞིང་རྒྱས་ཏེ་གྲགས་པའི་འོད་སྟོང་འཕྲོ་བ།ཉི་ཟླའི་དཀྱིལ་འཁོར་ལྟར་གུར་ནས་འགྲོ་བ་ཐམས་ཅད་ཀྱི་བློའི་པདྨོ་རབ་ཏུ་རྒྱས་ཤིང་།སངས་རྒྱས་ཀྱི
བསྟན་པ་དར་ཞིང་རྒྱས་པས་འགྲོ་བའི་བདེ་སྲིད་མངོན་པར་འཕེལ་བའི་དཔལ་དུ་འབར་བར་ཤོག་ཅིག་ཅེས་པའི།དཔེ་དོན་རབ་ཏུ་གསལ་བ་ནི།ཟླ་བའི་དཀྱིལ་འཁོར་ཤར་བ་ན་ཀུ་མུ་ཏའི་ཚོགས་རྒྱས་པ་བཞིན་ནོ།།དེ་ལྟར་ཆོས་ཚུལ་སྤྲིན་གྱི་བླ་བྲེས་ཀུན་ནས
ཅེས་པའི་སྙིང་པོ་ཅན།ཚིག་དོན་རྣམ་པ་ལའི་སྣང་བ་རྒྱ་ཆེ་དཔ་གཡས་ནམ་མཁའི་དབྱིངས་ཁྱབ་པས།།ས་གསུམ་ཞི་བ་དེའི་ཆར་གྱི་ཚོགས་མང་ལུང་རིགས་འབྲུག་སའི་ང་རོ་མཛེས།།དོན་གཉིས་གློག་རྐུན་རབ་ཏུ་གསལ་བས་མ་ལུས་འཇིག་རྟེན་རྒྱན

གྱུར་ཉིད།།ཞི་བ་གང་དེའི་བློ་མཚོའི་དབྱིངས་ན་གེ་སར་གསལ་བའི་སྙིང་པོ་ཅན།།འཆར་ཀའི་ཉི་གཞོན་རབ་ཏུ་དམར་བས་གསལ་བར་མ་ཕྱེད་དེ་ལྟ་ནའང་།།མཐའ་ཡས་བརྒལ་དཀའི་ཕུན་ཚོགས་གྲུབ་པའི་རིན
ཆེན་སྣང་བ་རྒྱ་ཆེ་བ།།གང་ཡིན་དེ་ཀུན་བདག་བློའི་ཁང་བཟངས་རབ་ཏུ་མཛེས་ཕྱིར་གསལ་བར་འོངས།།ལན་ཅིག་མ་ཡིན་སྐྱེ་བར་གོམས་པས་རང་གཞན་གྲུབ་མཐའི་སྐྱེད་མོས་ཚལ།།ཆེས་བཀྲའི་སྣང་བ་གང་ཡིན་ལེགས་མཐོང་གཞུང་ལུགས
རྒྱ་མཚོའི་ཕ་རོལ་ཕྱིན།།གང་ལ་འཇིགས་མེད་དེ་ཀུན་རྙེད་པས་པདྨ་དཀར་པོའི་ནམ་བཤད་སྤོས།།ལུང་དང་རིག་པའི་འདབ་སྟོང་རྒྱས་དེས་བློ་གསལ་བུང་བའི་ལོངས་སྤྱོད་མཛོད།།འདི་ནི་མདོ་རྒྱུད་སྙིང་པོའི་དོན་ཏེ་བློ་ཆེན་ལྡན་རྣམས་འཇུག་པའི་སྒོ།།
ཟར་ཟིང་འདོད་པའི་སྔོན་མེ་ཡིན་ཏེ་མ་རིག་མུན་པའི་ཚོགས་དང་འགལ།།ཡེ་ཤེས་ནོར་བུའི་མཛོད་ཁང་མཆོག་འདིར་མངོན་དགའི་འགྲོ་བ་གང་ཡིན་ཀུན།།མྱུར་དུ་བྱང་ཆུབཞི་པརྙེད་ནས་རང་གཞན་དོན་གཉིས་ལྷུན་གྲུབ་འགྱུར།།དེ་ལྟར་བདག་བློ་ཤིན
ཏུ་དྲི་མེད་འོད་ཟེར་གསལ་བའི་སྣང་བ་ཅན།།ཡོན་ཏན་ཆ་ཤས་དཀྱིལ་འཁོར་གང་བས་ཀུན་ནས་འོད་སྟོང་མཛེས་འབར་བའི།།དཔལ་རྣམས་བསྡུས་ཏེ་ལེགས་བཤད་འདབ་སྟོང་པདྨ་དཀར་པོ་རྒྱས་བྱས་པ།།དེ་ཡིས་འགྲོ་ཀུན་ཐར་པའི་གྲོང་དུ་རྒྱལ
བའི་འབྱོར་པས་མངོན་མཐོ་ཤོག།བདག་ཀྱང་དིང་ནས་ཚེ་རབས་ཀུན་དུ་དམ་ཆོས་རིན་ཆེན་མཛོད་འཛིན་ཅིང་།།མཆོག་ཏུ་གཞན་ཕན་སྙིང་པོ་ལྷུར་ལེན་ཐོས་བསམ་སྒོམ་པའི་ཁང་བཟངས་སུ།།ས་དང་ལམ་གྱི་དགའ་བ་དེས་འབྱོར་ཞིང

རྫོགས་པའི་བྱང་ཆུབ་འགྲུབ་པ་དང་།།མཐོང་པོས་རེག་པའི་འགྲོ་བ་ཐམས་ཅད་རྣམ་གྲོལ་གོ་འཕང་ཐོབ་པར་ཤོག།ཚུལ་འདིར་ཞུགས་པའི་སྐྱེ་བོ་ཐམས་ཅད་བདེ་བ་ཅན་གྱི་ཞིང་འདོངས་ཤིང་།།གནས་སྐབས་མཐར་ཐུག་རེ་བ་རྫོགས་ལྡན་བྱང་ཆུབ
སྙིང་པོར་འགྲུབ་པར་ཤོག།མིང་ཙམ་ཐོས་པའི་འགྲོ་བ་ཀུན་ཀྱང་ཐར་པའི་ལམ་སྣ་ཟིན་གྱུར་ཅིང་།།དམ་ཆོས་ཉི་མ་འཇིག་རྟེན་གསུམ་དུ་པདྨ་དཀར་པོའི་འདབརྒྱས་ཤོག།ཐེག་པ་ཆེན་པོའི་མན་ངག་གི་བསྟན་བཅོས་ཡིད་བཞིན་རིན་པོ་
ཆེའི་མཛོད་ཅེས་བྱ་བའི་འགྲེལ་པ་པདྨ་དཀར་པོ་ཞེས་བྱ་བ།རང་དང་གཞན་གྱི་གྲུབ་པའི་མཐའ་རྒྱ་མཚོའི་ཕ་རོལ་དུ་སོན་པའི་དགེ་སློང་རྡོ་རྗེ་འཛིན་པ་ཚུལ་ཁྲིམས་བློ་གྲོས་ཀྱིས།གྲྭ་རི་རིན་པོ་ཆེ་པདྨ་བརྩེ